ମହାଶିବରାତ୍ରି ହେଉଛି ହିନ୍ଦୁମାନଙ୍କର ଏକ ବଡ଼ ପର୍ବ। ଶିବରାତ୍ରି ଭଗବାନ ଶିବଙ୍କୁ ସମର୍ପିତ। ଫାଲଗୁନ ମାସ କୃଷ୍ଣପକ୍ଷ ଚତୁର୍ଦ୍ଦଶୀ ତିଥିରେ ମହାଶିବରାତ୍ରି ପର୍ବ ପାଳନ କରାଯାଏ। ଚଳିତବର୍ଷ ୧୧ ମାର୍ଚ୍ଚ ୨୦୨୧ ଗୁରୁବାର ଦିନ ପଡ଼ୁଛି ମହାଶିବରାତ୍ରି। ଚତୁର୍ଦ୍ଦଶୀ ତିଥି ୧୧ ମାର୍ଚ୍ଚ ଦିନ ୨.୩୯ରୁ ଆରମ୍ଭ ହୋଇ ୧୨ ମାର୍ଚ୍ଚ ଅପରାହ୍ନ ୩.୦୨ ପର୍ଯ୍ୟନ୍ତ ରହିବ।
ଶିବ ଭକ୍ତମାନେ ବର୍ଷ ସାରା ଶିବରାତ୍ରିକୁ ଅପେକ୍ଷା କରିଥାନ୍ତି। ଏ ଅବସରରେ ସେମାନେ ଶିବଙ୍କ ଅଭିଷେକ କରିବା ସହ ତାଙ୍କ ପ୍ରିୟ ଜିନିଷକୁ ଭୋଗ ଲଗାଇଥାନ୍ତି। ସେହିପରି କୁଆଁରୀ କନ୍ୟାମାନେ ଏହି ଦିନ ମନଲାଖି ବର ପାଇବା ପାଇଁ ଭଗବାନ ଶିବଙ୍କର ସ୍ୱତନ୍ତ୍ର ପୂଜା କରିଥାନ୍ତି। ଶିବରାତ୍ରି ବ୍ରତ କରିବା ବେଳେ କେତେକ ଜିନିଷ ପ୍ରତି ବିଶେଷ ଗୁରୁତ୍ୱ ଦେବାକୁ ପଡ଼ିଥାଏ।
